جين مانسفيلد (Jayne Mansfield) (19 ابريل 1933 - 29 يونيو 1967) ممثلة بورنوجرافية امريكية ، اسمها الحقيقى ڤيرا چين پالمر (Vera Jayne Palmer) وأسرتها من اصول بريطانية وألمانية . اتولدت جين مانسفيلد يوم 19 ابريل 1933 فى مدينة برين مار فى ولاية بنسيلفانيا الامريكية ، وفى سنة 1950 خلصت دراستها الثانوية وبعد كده اشتغلت موديل عريان لحساب مجله بلاى بوى Playboy وسافرت لمدينة اوستن فى ولاية تكساس وهناك اشتغلت برضه موديل عريان بس كان لحساب طلبة كلية الفنون . فى شهر فبراير 1958 اشتغلت جين مانسفيلد رقاصة استربتيز فى كباريه Tropicana Las Vegas فى مدينة لاس ڤيجاس فى ولاية نيڤادا . دخلت جين مانسفيلد فى مجال البورنوجرافيا عن طريق السينيما بعدما مضت عقد مع شركة 20th Century Fox ومثلت أكتر من 25 فيلم اشهرهم !Promises! Promises سنة 1963 . جين مانسفيلد اتجوزت تلات مرات : جوزها الاولانى كان مدير علاقات عامة اسمه پاول مانسفيلد (Paul Mansfield) اتجوزته سنة 1950 وخلفت منه بنتها الكبيرة الممثلة جين مارى مانسفيلد (Jayne Marie Mansfield) بعد كده اتطلقت منه سنة 1958 ، اما جوزها التانى فكان الممثل ولاعب كمال الأجسام الراحل ميكى هارجيتاى (Micky Hargitay) واتجوزته سنة 1958 وخلفت منه ولدين اسمهم ميكلوش (Miclos Hargitay) و زولتان (Zoltan Hargitay) وبنت واحدة هى الممثلة ماريسكا هارجيتاى (Mariska Hargitay) بعد كده اتطلقت منه سنة 1964 ، وأخيرا جوزها التالت كان المخرج مات سيمبير (Matt Cimber) اللى اتجوزته سنة 1964 وخلفت منه ولد واحد اسمه انطونيو (Antonio Kimber) .